Title: Jelentés a kormányról
Description: Az Ünnepi Könyvhétre megjelenő kötet a kormányzattal foglalkozik, annak személyi viszonylatait vizsgálva. Ványi Éva, több mint egy évtizedes kutatás eredményeit összegezve, három alapvető kérdés mentén rajzolja meg a rendszerváltás utáni magyar kormányzati elit profilját és karrierútját: kik az elit tagjai, milyen szocio-demográfiai jellemzőkkel bírnak, honnan jönnek és hová tartanak. Ezen kívül arra a kérdésre is választ keres még a szerző, hogy beszélhetünk-e a rendszerváltás óta sajátos kormányzati karrierről, vagy a kormányzati pozíció az azt betöltők pályáján csak egy epizód. A bevezetés után felvázolja a kormányszerkezet változásait a rendszerváltás előtt és után, kitérve a kormány helyére a politikai intézményrendszerben, a kormánytagok és az államtitkárok jogállásának szabályozására, valamint a minisztériumi struktúra változásaira 1990 és 2014 között. Ezt követően részletesen elemzi a kormányzati elit tagjainak szocio-demográfiai jellemzőit, kiemelten kezelve az életkori, a nemek szerinti és az iskolai végzettséget érintő összetételt. A szerző foglalkozik a kormányzati elit eredetével, a pártállami folytonosság kérdésével, a politikai pozíciók kategorizálásával, végül a magyar kormányzati karrier és a posztkarrier-utak elemzését adja. A táblázatokkal ellátott kötet irodalom- és forrásjegyzékkel zárul.
Subjects: Officials and employees, Politics and government, Elite (Social sciences), Political activity, Employees, Regierung, Karriere, Politiker, Postkommunismus
Places: Hungary, Ungarn
Time periods: 20th century, 21st century, 1989-